Lav et referat af nedenstående tekst:

Tekst:
Mens de russiske styrker er tæt på centrum af Ukraines hovedstad Kiev, breder panikken sig blandt det ukrainske folk, hvor flere gør klar til en flugt ud af Ukraine ved at tanke bilerne og købe langtidsholdbare fødevarer. Samtidig stiger sandsynligheden for, at man i vesten bliver stillet overfor spørgsmålet om, hvordan man i givet fald vil hjælpe ukrainere på flugt. Det er der flere bud på i det nordjyske. Østeuropæere er velkomne Borgmesteren i Jammerbugt Kommune, Mogens Gade (V) synes, det er en forfærdelig situation, og siger at han personligt er klar til at hjælpe øjeblikkeligt. For det er en medmenneskelig sag at hjælpe folk, der er i nød på den måde, vi ser i Ukraine lige nu, lyder det. -	Nu tager jeg det op med kommunalbestyrelsen på torsdag, men jeg er ret sikker på, at vi er klar til at tage imod, siger Mogens Gade. Han mener, at der er to mulige scenarier efter ankomst af eventuelle ukrainske flygtninge. Den ene er, at det bliver en mere langsigtet, permanent integrationsproces, hvor det vil handle om at få integreret flygtningene med permanent ophold som målsætning. -	Hvis det bliver den situation, så er det heldigt, at østeuropæere også tidligere har vist sig at være villige og dygtige til at integrere sig hos os. Desuden har vi en god mængde kommunale boliger, der står ledige, som vi kan bruge, siger Mogens Gade. Den anden mulighed er, at det bliver en nu og her løsning, hvor det handler om et rimeligt kort ophold. - I det tilfælde så er det vores asylcenter i Tranum, vi kan tage i brug. Ingen planer i Hjørring Kommune Der er ingen aktuelle planer i Hjørring Kommune, men borgmester Søren Smalbro (V), siger, at kommunen er klar til at hjælpe. -	Når vi fordømmer med den ene hånd, så skal vi også være klar til at hjælpe med den anden hånd, siger han. Borgmesteren er i Stavanger i Norge og har endnu ikke drøftet situationen med sine byrådskollegaer. Han kan derfor ikke sætte tal på, hvor mange flygtninge, man skal tage i mod i Hjørring, eller hvor de i givet fald skal indkvarteres. -	Hvis der kommer flygtninge til Hjørring Kommune, så skal vi hjælpe så godt vi kan, og det er jeg sikker på, at der er velvilje til, siger Søren Smalbro. Læsø vil gerne hjælpe Der bor 2.551 ukrainere i Nordjylland. Den kommune, hvor der er færrest er på Læsø, hvor der ifølge Danmarks Statistik kun bor en enkelt fra det krigshærgede land. Borgmester Tobias Birch Johansen (V), er klar til at tage modtage flere ukrainere på øen, hvis der måtte være et behov for det. -	Vi er villige til at hjælpe, hvis vi kan. Hvis der er et behov, så støtter vi op om det, siger han. Borgmesteren forudser dog, at det kan være svært at finde boligplads til flygtninge på Læsø. Kommunen har ikke selv ledige bygninger lige nu. -	Hvis det bliver aktuelt, at vi skal hjælpe, så må vi ud og spørge hotellerne, om de kan hjælpe, siger Tobias Birch Johansen. Frederikshavn Kommune: - Vi er klar. I Frederikshavn er borgmester Birgit S. Hansen (S) også klar til at tage i mod flygtninge. - Det vil være Udlændingestyrelsen som fordeler, og når vi konkret bliver bedt om at tage imod, så går vi i gang med at finde boliger og andet, lyder det. Borgmesteren afventer lige nu situationen. - På nuværende tidspunkt er vi ikke blevet kontaktet med konkret opgave, siger Birgit S. Hansen. Aalborg Kommune: - Vi arbejder på højtryk Viceborgmester i Aalborg Kommune, Helle Frederiksen, fortæller, at der lige nu arbejdes på mulige scenarier omkring en potentiel flygtningestrøm fra Ukraine. -Vi er i fuld gang med at se på, hvordan vi kan hjælpe. Arbejdet har stået på i noget tid, også før situationen tilspidsede. Der bliver arbejdet på højtryk for at se, hvordan vi kan hjælpe ukrainere, for vi hjælper selvfølgelig gerne til. Helle Frederiksen understreger, at kommunen nok skal være klar, selvom håbet er, at det ikke går så galt. - I starten af næste uge bliver det yderligere drøftet, og her bliver vi mere konkrete på, hvordan eventuel hjælp kommer til at foregå. Vi håber selvfølgelig, at det ikke bliver aktuelt, men vi vil være klar. Brønderslev Kommune I Brønderslev Kommune er eder samme melding fra borgmester Mikael Klitgaard (V). -	Kommer der flygtninge, så skal vi kunne løse opgaven. Vi kan tage imod dem, der er behov for, at vi skal tage imod, siger Mikael Klitgaard. Hvor mange ukrainske flygtninge, kommunen kan tage imod, ved borgmesteren ikke. Men han siger, at kommunen kan tage en del, og der er ledige boliger. -	Vi har ledige boliger i boligselskaberne i Brønderslev, og her kan vi indkvartere en del, siger Mikael Klitgaard. Ifølge borgmesteren kan det også blive aktuelt at indkvartere i andre tomme boliger i kommunen. Kan være klar på 14 dage Borgmester i Vesthimmerlands Kommune, Per Bach Laursen, melder sig også på banen til at hjælpe ukrainske flygtninge. - Vi er i forvejen asylkommune, så så vi er så klar, som vi kan være, siger Par Bach Laursen, (V). Borgmesteren påpeger, at der lige nu og her vil være mulighed for at indlogere flygtninge på et tidligere plejecenter. Det har tidligere fungeret, da der kom syriske flygtninge til. Thisted Kommune: - Vi har en del ukrainere allerede Ifølge Niels Jørgen Pedersen (V), der er borgmester i Thisted Kommune, så er der allerede et mindre ukrainsk samfund i kommunen, og han melder klart ud, at der vil blive hjulpet fra kommunen om nødvendigt. - Selvfølgelig vil vi tage i mod ukrainske krigsflygtninge, hvis det bliver aktuelt. Vi har allerede set på, hvordan det skal gribes an, siger Niels Jørgen Pedersen.

Referat:
Ved en rundringning som TV2 Nord har lavet til de nordjyske borgmestre, viser det sig, at en række nordjyske borgmestre med kort varsel står klar til på den ene eller den anden måde at hjælpe ukrainske flygtninge.